Башҡортостандан көнбайышҡа яҙмаларҙың был төрө йыш ҡына Дон һәм Донец, Днестр һәм Днепр йылғалары һыуы баҫҡан туғайҙарҙа, Дунайҙың урта ағышының һул ярында һәм Дунай тамағында осрай. Башҡортостандан көнсығышҡа табан руна яҙмаларын Иртыш үҙәндәрендә, Урта Азияла, Алтайҙа, Яҡутстанда, Көнсығыш Төркөстанда (Ҡытай) һәм Тибетта табырға мөмкин. Яҙмабыҙҙың төп төрө булып руна XV быуат һуңына тиклем хеҙмәт итә.[8]